Paaliment a Jumieka

Di Paaliment a Jumieka a di lejislietiv branch a di gobament a Jumieka. A di baikiamaral badi, kompuoz a wah apaintid Senet ah wah ilektid Ous a Riprizentitiv.

Di Senet (Opa Ous) – di dairek soxesa a wah prii-Indipendans badi nuo az di "Lejislietiv Kongsl" – kompraiz a 21 seneta apaint bai di gobna-jinaral: toertiin pah di advais a di Praim Minista ah iet pah di advais a di Liida a di Apozishan.

Di Ous a Riprizentitiv, di Luowa Ous, mekop a 63 (priivosli 60) Memba a Paaliment, ilek fi faib-ier toerm pan a fos-paas-di-puos biesis ina singgl-siit kanstityuensi.

Di Paaliment miit a Gaadn Ous a 81 Juuk Schriit, Kinston. Iweh bil ina 1960 ah niem ina memri a Jumiekan piechriat Jaaj Wiliam Gaadn.

Category:Gobament a Jumieka